Lexṣas i nwala deg umahil i nexdem, imi ur nessaweḍ ara ɣer kra n yigemmaḍ ladɣa ayen yerzan iswi n myal amsuqel imi ur d-yelli ara udiwenni d yimsuqlen iwakken ad nwali ayɣer neɣ d acu i d iswi n tsuqilin nsen ma yella ssuqulen i tmaziɣt neɣ s tin n timuɣnest neɣ ssuqulen-d i yiman nsen. Amahil i d-nga yezmer ad yili d taseddart i wid ara ad d-iḍefren s leqdic deg unnar-a n tsuqilt akken i tt-id-nufa nekkni iwakken tamaziɣt ad tennerni s leqdicat nniḍen ussnanen.